  Майя Бывальцева 2021-тӥ арын гужем нылпи лагерьёсы ньыльмослы тросгес пиналъёсты кутыны быгатозы. Гужем шутэтсконзэс радъян ужпумез Россиысь премьер-министр Михаил Мишустин вице-премьеръёсын кенешонын ӝутӥз. Со сярысь кивалтэтлэн пресс-службаез ивортӥз. Гужем лагерьёсты тырмытонэз эшшо ньыльмослы будэтон понна, кивалтэт Роспотребнадзорез тазалыкез кыдатон кампаниез ортчытонъя куронъёсты воштон пумысен ӵектонъёс дасяны куриз. Ужкагаз кылдытэмын но али калыкен кенешон пыр ортче. <…> Таяз арын пиналъёслэн шутэтсконзы одно ик ортчыны кулэ Михаил Мишустин, Россиысь кивалтэтлэн тӧроез2020-тӥ арын коронавирусъя сюбегатонъёсты лыдэ басьтыса, кунын 20 процент палаез гинэ лагерьёс ужазы. Санитарной куронъёсъя, соосты ӝынылы гинэ тырмытыны лэзизы вал. Озьы ик зарезь дурысь шутэтскон интыос мукет улосвылъёсысь но пиналъёсты кутыны мед быгатозы шуыса ужпум пуктӥзы. Кылем арын нылпиос асьсэ улон интызыя гинэ шутэтскыны быгатӥзы. Таяз арын палаткаосын лагерьёс но ужзэс азьланьтозы, миым соосты радъяны ӧз лэзе вал. Но соосты усьтон пумысен котькуд улосвылын, эпидемиологи югдурез лыдэ басьтыса, пумкылъян асьсэос кутозы. Тодэ вайытом, 2020-тӥ арын гужем Удмуртиын 500-лэсь трос лагерьёс ужазы. Тегъёс: Дышетон Удмуртия Россия пиналъёс кивалтэт шутэтскон гужем  